CELEX: 62021TN0157
Language: da
Date: 2021-03-22 00:00:00
Title: Sag T-157/21: Sag anlagt den 22. marts 2021 — RG mod Rådet

14.6.2021   
            
            
               DA
            
            
               Den Europæiske Unions Tidende
            
            
               C 228/30
            
         
      Sag anlagt den 22. marts 2021 — RG mod Rådet
      (Sag T-157/21)
      (2021/C 228/41)
      Processprog: engelsk
      
         Parter
      
      
         Sagsøger: RG (ved solicitor R. Purcell)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (EU) 2020/2252 af 29. december 2020 (1) om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (2) annulleres, for så vidt som afgørelsen midlertidigt anvender afsnit VII i tredje del af handels- og samarbejdsaftalen på Irland.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et anbringende om, at Rådet ved at træffe en afgørelse, som uden adgang til at vælge deltagelse i henhold til protokol nr. 21 tilsigtede at være bindende for Irland på området frihed, sikkerhed og retfærdighed (»OFSR«), handlede uden kompetence, idet det tilsidesatte en væsentlig formforskrift, og i strid med traktaterne.
      
                  —
               
               
                  Protokollen er en del af den primære EU-ret. Den er også en vigtig demokratibestemmelse i irsk forfatningsret.
               
            
                  —
               
               
                  Teksten til protokol nr. 21 og de tilsvarende bestemmelser i den irske forfatning viser, at Irland har bevaret sin enekompetence med hensyn til OFSR.
               
            
                  —
               
               
                  Handels- og samarbejdsaftalen er en international aftale i protokollens forstand. Mulighed for at vælge deltagelse er derfor nødvendig, hvis foranstaltningerne vedrørende OFSR i aftalen skal være bindende for Irland.
               
            
                  —
               
               
                  Domstolens praksis støtter den antagelse, at afsnittet om overgivelse er en ikke-sekundær foranstaltning, hvis korrekte retsgrundlag er OFSR.
               
            
         (1)  EUT 2020, L 444, s. 2.
      
      
         (2)  EUT 2020, L 444, s. 14.